Den Nord-Cimbriske Tilskuer, 1831-03-18
Politiske Efterretninger. Polen. Fra den polske Grændse skrives under 3die Marts: "Russernes Tab i sidste Slag, bliver anslaaet til 14000 Mand og 55 Kanoner, i Buskagen ved Grochow var Kampen hæftigst, det var at ansee som Nøglen til Positionen, af hvis Besiddelse Seieren afhang. Grev Diebitsch havde med Armeens Gros i egen Person taget sin Stilling der, og var understyttet af en talrig Artillerie=Park. Men General Chlopicki anførte i egen Person 10,000 Mand af ny Tropper og Frivillige, som Tiraillers ind i Skoven der havde den bestemte Ordre, kun at sigte paa dem, der betiente de fjendtlige Kanoner og hver at tage sin Mand. Efterat denne Tirailleur-Jld havde varet 2 Timer, vare den største Deel af de russiske Artillerister udnelige til Tjenesten, og Grev Diebitsch saae sig nødsaget til at drage sig til dage. Da Chlopicki her havde fuldbragt sit Dagværk, satte han sig i Spidsen for Cavallerier, og gjorde en glimrende Attaque paa den vigende Fjende, der efterlod en 20 Kanoner. Paa begge Sider ere vist nok mange Mennesker faldne, men den moralske Virkning af dette, næppe som muligt anseete heldige Udfald, maae naturligviis være forskjellig i begge Hære, og oplive Polakkernes Mod. De slettest bevæbnede polske Militser, nemlig de, der vare bevæbnede med Leer og Piker, have gjort det russiske Cavallerie den tapreste Modstand, saa at det ikke var istand til at gjennembryde dets Rækker. J en Beretning fra den russiske Leir ved Praga, dateret af 26de Febr. 1831, omtales allerede Slaget den 19de Febr., som et særdeles blodigt Slag, hvorved dog det meest haardnakkede Forsvar maatte give efter for Russernes Tapperhed, og alle Terrainets Fordeele endelig, efter stort Tab paa Døde og Saarede, overlodes Seierherren. Feldtmarskal Diebitsch underrettet om at Fyrst Schaboffskai nærmede sig med en Deel af det russiske Grenadeercorps, besluttede at oppebie samme, inden han vovede det afgjørende Slag; for at forebygge denne Forening, var det at Polakkerne den 25de Febr. angreb det Schachoffskalske Corps; da General Diebitsch mærkede dette, besluttede han, skjønt han havde bestemt, først næste Dag at levere et Hovedslag, et almindeligt Angred. Den omtalte Buskage eller Underskov ved Grochow blev angrebet og haardnakket forsvaret, og de russiske Batailloner, som først havde trængt derind, maatte vige. Tid efter anden bleve saaledes sexten russiske Batailloner anvendte til at indtage Buskagen; da Dagen var til Ende, var den stilling den polske Armee havde inde, i Russernes Hænder. Om Natten blev ogsaa Forstaden Praga rømmet; (dette var naturlig, da Polakkerne selv satte Jld paa den) men Brohovedet forblev i Polakkernes Magt, besat med Jnfanterie og Kanoner. J Beretningen anslaae Russerne selv deres Tab denne Dag til 5000 Mand. Saavel af Foranførte, som af Beretninger andetsteds fra, sees at Polakkerne have kjempet med den største Tapperhed, og at de have kjempet med Fordeel, thi ellers havde, efter den russiske Feldtmarskal Plan, Warschau været indtaget. Fra Augsburg, skrives der, at Polakkerne havde fægtet med en utrolig Tapperhed, og at et Sted i Keiser Nicholaus's Manifest af 9de Febuar, hvori siges: at "Polens Skjæbne vil blive bygget paa Grundlag, som ere passende for det hele Riges Fornødenheder og Vel, og som for bestandig vil sætte en Grændse for uforbedrelige Oprøreres Anslag, der drømme om en Adskillelse, har givet Polakkerne Vished om, at ogsaa efter Formen, intet Kongerige Polen vil komme til at bestaae og Warschau selv fremtidig kun blive en Gouvernementsstad. Heraf kan man slutte sig til Grunden, for den Fortvivlelse, hvormed Polakkerne kjempe. Warschau vil ogsaa kuns kunne lade sig erobre fra Weichselens venstre Bred, i Staden selv var Saragossa Løsenet.